Waray-Waray News: P85-M scholarship program gin aluntaga para grupo han Indigenous People
Manila (21 November) -- Sobra 13,000 nga kablas ugaring mag-aram nga mga Filipino tikang ha indigenous peoples (IP) in makakatagamtam hin kinahanglanon pinansiyal para han edukasyon.
Nakatalaan gumasto an gobyerno hin balor P85 miliones para scholarship program han indigenous people han tiarabat nga tuig. Igin asoy ini ni Secretary Domingo F. Panganiban han National Anti-Poverty Commission (NAPC).
Sumala kan Panganiban, panuyo han Arroyo administration nga matagan in porlomenos 13,100 beneficiary students tikang han mga indigenous communities hin ayuda pinanasiyal nga balor hin P5, 000 kada semestre pinagi han National Commission on Indigenous People's (NCIP) Educational Assistance Program (EAP) sunod nga tuig, segun kan Panganiban
An NCIP scholarship program in usa han components hank an PGMA panlimbasug nga matagan an mga indigenous people hin kalungganayan nga makakabulig han ira kabubuwason.
An nasabi nga programa in mahatag hin ayuda pinansyal balor P1,000 ha mga beneficiaries han elementary school ngan P2,500 hadton beneficiaries ha high school kada tuig. An aada naman ha kolehiyo in possible magkamay-ada P5,000 kada semester dugang ni Panganiban.
Segun pa han Secretary, han naglabay nga tuig, an gobyerno in nakahatag hin sugad nga kalungganayan nga ha may 13,154 nga benepisyaryo han mga indigenous tribes pinaagi han NCIP-EAP.
Segun hin usa nga report tikang han NCIP Office on Education, Culture and Health (OECH) an mga nakakarawat hine amo in mga Aeta, Agta, Ati, Dumagat, Mamanwa, Ifugao, Kankaney/Appali, Manobo, Bago, Bagobo, Kalinga, Subanen and Tinggguian communities.
Kun hin-o man an nagkikinahanglan han ayuda in mahihimo mag apply para tambulig ha ilarum han programa ha pinakaharani nga NCIP regional, provincial or community service office, magdara hin gin suratan hin kumpleto nga forma, certifico nga tinuod nga mimebro hin tribal people, an ira urhi nga report card o di man transcript of records, kopya han income tax return o di man tax exemption han mga kag anak, ngan certificate of good moral character ngan good health nga pirmado han principal han eskwelahan. (PIA-Samar) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn